paragraph_text: The Majesty Demos je demouradak američkog progresivnog metal sastava Dream Theater. Originalni uradak ovog demoizdanja sastoji se od šest skladbi koje je sastav snimio pod svojim prvim imenom, Majesty. Svi su članovi sastava tada bili prilično mladi, većina njih tek je navršila 19 godina. Skladbe su snimane 1985. i 1986. godine tijekom njihova boravka na sveučilištu Berklee. Samo je tisuću primjeraka bilo namijenjeno prodaji u formatu kasete. Inspiriran načinom na koji se sastav Metallice probio do vrha, bubnjar Mike Portnoy poslao je demouradak mnogim gitarističkim časopisima i izdavačkim kućama, nastojeći privući što veću pažnju sastavu.